als_Latn dik_Latn sag_Latn
Kuqezi është veshur gjithmonë kombëtarja jonë. Por nga janari skuadra jonë përfaqësuese veç uniformës kuqezi dhe të bardhë do të ketë një uniformë tjetër. Atë të zezë.
Në fakt uniforma e re e skuadrës tonë do të jetë uniforma e dytë dhe kuqezinjtë do t’i largohen uniformës së bardhë klasike të gjithë këtyre dekadave të fundit. Shqipëria më në fund ka zgjedhur t’i afrohet ngjyrave kombëtare edhe në veshje. Në institucionin e futbollit duke parë që shumë skuadra të tjera europiane kanë zgjedhur që të veshin fanella të zeza për ndeshjet në transfertë, kanë vendosur që edhe kuqezinjtë të kenë të njëjtën uniformë. Kështu skuadra jonë përfaqësuese do të ketë uniformë të dytë fanella dhe mbathje të zeza pa ndonjë ngjyrë tjetër. Skuadra jonë asnjëherë nuk ka luajtur me të zeza prej më shumë se 60 vitesh. Hera e fundit që skuadra jonë ka veshur një fanellë të zezë në një ndeshje zyrtare ka qenë në 40-ën e largët. Në atë kohë përfaqësuesja jonë kishte fanellën e parë të zezë së bashku me mbathjet.
Gjithsesi historia rikthehet dhe kuqezinjtë do të luajnë kështu ndeshjet jashtë me një fanellë “Adidas” të re e cila do të jetë kokë e këmbë e zezë, duke iu afruar më së shumti ngjyrave kombëtare.
/sportekspres
You must be logged in to post a comment Login
als_Latn als_Latn als_Latn pap_Latn eng_Latn